als_Latn dik_Latn sag_Latn
Pjesa më e madhe e Shteteve të Bashkuara të Amerikës dhe Kanadaja, po vuajnë motin më të acartë të dekadave të fundit. Një valë e të ftohtit polar ka përfshirë këtë pjesë të globit, me temperatura që deri të mërkurën, pritet të arrijnë deri në minus 50 gradë celsius. Nga moti i keq, deri më tani janë shënuar të paktën 16 të vdekur, ndërsa autoritetet vijojnë t’u bëjnë thirrje banorëve që të qëndrojnë brenda në shtëpi. Në këto dy shtete janë regjistruar deri në 60 centimetra dëborë. Veç acarit, qytetarët po vuajnë edhe paralizimin e qarkullimit. Probleme të shumta janë shënua nga ngricat, ndërsa janë anuluar më shumë se tre mijë e 700 fluturime. Në shtetet më të goditura të SHBA-së, si Ohajo, Ilinois apo Masaçusets, shkollat do të vijojnë të qëndrojnë të mbyllura edhe pas pushimeve dimërore. I ftohti polar ka depërtuar thellë në SHBA, deri në pjesën veriore të shtetit të Floridas. Një situatë të vështirë po përjetojnë edhe banorët e qyteteve kanadeze, si Toronto, Kebek, e shumë zona të tjera.
als_Latn